Na Masikili.* Na Same i Tevita, ni se tiko ena loma ni qaravatu.+ Na masu.142 Au kaci ni kere veivuke vei Jiova ena domoqu,+Au vakamamasu ena domoqu vei Jiova meu lomani.2 Au sova yani e matana na noqu nuiqawaqawa,Au tukuna yani e matana na noqu rarawa+3 Ni sa malumalumu na yaloqu.*Oni qai yadrava na noqu sala.+Ena sala au dau taubaletaka,Era vunia kina na kequ dai.4 Vakaraica na ligaqu imatau qai raicaNi sega ni dua e kauaitaki* au.+E sega ni dua na vanua au dro rawa kina,+E sega ni dua e bau leqataki au.5 Kemuni Jiova, au kaci yani vei kemuni meu vukei.Au kaya: “O kemuni na noqu ivakaruru,+Na ka sa vo tu vei au* ena nodra vanua na bula.”6 Ni kauaitaka na noqu tagi ni kere veivuke,Niu sa vakalolovirataki sara ga.Ni vakabulai au vei ira na dauveivakacacani,+Nira kaukaua cake vei au.7 Kauti au tani mai na qara butoMe vakacaucautaki kina na yacamuni.Mera soqoni wavoliti au na yalododonuNi oni dau yalovinaka ena ka oni cakava vei au.
fij_Latn